Noga̱ sue'pi' dakhuea' e'ka'tada “ dakhuea' ika' , ” i̱da onahue' yanika' . Ona'taj dakhuea'nanada i'kuy'etpi' . Kenda nopo̱e̱hue' mo'e̱ne . In konig o̱'e̱ ijbatia'pakapoy . Nogen huakpoyo huata'sujsi'po ekpohuedte o̱'na i'tiahuaynig'a . O̱'nen huakpoyoa'taj huaboro'ta'suada bekpohuedne . “ Huata'suj huakpoyo oktoki' , eg' . ” Menpa' ina' . Nama'da i'nopo̱e̱po ia' . Ken o̱'nen huakpoyoa'taj huaboro'ta'suada ekpohuedtada tiahuayhue' i̱'e̱ne . Nama'da huanopo̱e̱'eri i̱'e̱ne . Huakkuruda o̱'nen huakpoyo huaboro'ta'sutaj on huata' yakokpotoken . Ken konig dakhuea' i'ka'uynig yanopo'korea'po yabatik . Kenoka' i'nopo'korea'depo daka' i'tiahuaydepo nogen huata'sujsi'pokon okpotokdik i̱'e̱a̱pone . Noga̱ nama'da eka'nayo dakhuea' e'ka' kabatike'po batihuapokdik i̱'e̱a̱pone .
